GREEK SUPREME COURT DECISION

Decision ID: 934/2024
Decision Number: 934
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά, Παναγιώτα Πασσίση - Εισηγήτρια και Κωνσταντίνα Νάκου, Αρεοπαγίτες. Συνήλθε σε δημόσια συνεδρίαση στο Κατάστημά του στις 19 Μαρτίου 2024, με την παρουσία της Αντεισαγγελέως του Αρείου Πάγου Νίκης - Αναστασίας Μουζάκη (γιατί κωλύεται η Εισαγγελέας) και του Γραμματέως Χ. Α., για να δικάσει την αίτηση του αναιρεσείοντος - κατηγορουμένου Θ. Ξ. του Θ., κατοίκου ..., ο οποίος δεν παραστάθηκε, για αναίρεση της υπ' αριθμ. 1828/2022 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ' αριθμ. πρωτ.4300/6-6-2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 587/23. Αφού άκουσε Την Αντεισαγγελέα, που πρότεινε να απορριφθεί η κρινόμενη αίτηση αναιρέσεως ως ανυποστήρικτη.

Judges: Ελένη Κατσούλη, Γεωργία Κατσιμαγκλή, Ελένη Μπερτσιά, Παναγιώτα Πασσίση - Εισηγήτρια, Κωνσταντίνα Νάκου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά, Παναγιώτα Πασσίση - Εισηγήτρια και Κωνσταντίνα Νάκου, Αρεοπαγίτες. Συνήλθε σε δημόσια συνεδρίαση στο Κατάστημά του στις 19 Μαρτίου 2024, με την παρουσία της Αντεισαγγελέως του Αρείου Πάγου Νίκης - Αναστασίας Μουζάκη (γιατί κωλύεται η Εισαγγελέας) και του Γραμματέως Χ. Α., για να δικάσει την αίτηση του αναιρεσείοντος - κατηγορουμένου Θ. Ξ. του Θ., κατοίκου ..., ο οποίος δεν παραστάθηκε, για αναίρεση της υπ' αριθμ. 1828/2022 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ' αριθμ. πρωτ.4300/6-6-2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 587/23. Αφού άκουσε Την Αντεισαγγελέα, που πρότεινε να απορριφθεί η κρινόμενη αίτηση αναιρέσεως ως ανυποστήρικτη.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠΔ [όπως ίσχυε κατά το χρόνο συζήτησης της υπόθεσης, πριν από την τροποποίηση του εδ. γ'από το ν. 5090/2024], ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ενώ, κατά τη διάταξη της παρ. 3 εδ. α' του ίδιου άρθρου, οι διάδικοι παρίστανται στη συζήτηση με συνήγορο. Εξ άλλου, σύμφωνα με το άρθρο 515 παρ. 1 του ίδιου Κώδικα, με αίτηση ενός από τους διαδίκους ή του εισαγγελέα μπορεί το δικαστήριο του Αρείου Πάγου σε ιδιαιτέρως εξαιρετικές περιπτώσεις να αναβάλει για μια μόνο φορά τη συζήτηση σε ρητή δικάσιμο, στην οποία όλοι οι διάδικοι οφείλουν να εμφανιστούν χωρίς νέα κλήτευση, ακόμα και αν δεν ήταν παρόντες κατά τη δημοσίευση της αναβλητικής απόφασης. Τέλος, κατά τη διάταξη του άρθρου 514 εδ. α' του ΚΠΔ, αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη. Από τις διατάξεις αυτές, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155 - 162 του ΚΠΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και επιβάλλονται στον αναιρεσείοντα, κατά το άρθρο 578 παρ. 1 του ΚΠΔ, τα δικαστικά έξοδα. Στην προκείμενη περίπτωση, ο αναιρεσείων, ο οποίος έχει ασκήσει την από 6.6.2023 αίτηση για αναίρεση της υπ' αριθ. 1828/2022 απόφασης του Τριμελούς Εφετείου Κακουργημάτων Αθηνών, με την οποία καταδικάστηκε, σε δεύτερο βαθμό, σε ποινή κάθειρξης πέντε (5) ετών για ληστεία από κοινού, δεν εμφανίστηκε στο ακροατήριο του Δικαστηρίου τούτου (προσηκόντως με συνήγορο) ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της κατά την αναφερόμενη στην αρχή της απόφασης αυτής δικάσιμο (19.3.2024). Όπως προκύπτει από τα από 19.9.2023 και 20.9.2023 δύο (2) αποδεικτικά επίδοσης, που συντάχθηκαν αρμοδίως από τον επιμελητή δικαστηρίων Τ. Λ., επιδόθηκε, με θυροκόλληση, αντίστοιχα: α) στον αναιρεσείοντα Θ. Ξ. του Θ. και β) στο διορισθέντα με την αίτηση αναίρεσης αντίκλητό του, δικηγόρο Αθηνών Ιωάννη Ψαριώτη, επειδή δεν βρέθηκαν στον τόπο της κατοικίας τους οι ίδιοι προσωπικά ούτε άλλο πρόσωπο, από τα προβλεπόμενα στο άρθρο 155 παρ. 2 του ΚΠΔ, νόμιμα και εμπρόθεσμα, σύμφωνα με τις διατάξεις των άρθρων 155 παρ. 3 εδ. β', δ', 166 παρ. 1 του ΚΠΔ, στον μεν αναιρεσείοντα η κλήση 587/28.6.2023 του Εισαγγελέα του Αρείου Πάγου στον δε αντίκλητό του αντίγραφο αυτής, για να παραστεί ο αναιρεσείων δια συνηγόρου στο ακροατήριο του Δικαστηρίου τούτου κατά την αρχικώς ορισθείσα δικάσιμο της 5.12.2023, στη συζήτηση της υπό κρίση αιτήσεώς του, με τη μνεία ότι αν δεν παραστεί στη μετ' αναβολή συζήτηση αυτής, η αναίρεσή του θα απορριφθεί ως ανυποστήρικτη. Κατά την αρχική αυτή δικάσιμο αναβλήθηκε η συζήτηση της ένδικης αίτησης, δυνάμει της υπ' αριθ. 1492/2023 αποφάσεως του Δικαστηρίου τούτου, για την αναφερόμενη στην αρχή της παρούσας δικάσιμο (19.3.2024), κατά την οποία, όφειλε ο αναιρεσείων να εμφανιστεί χωρίς νέα κλήτευση. Ενόψει των ανωτέρω και εφόσον α) ο αναιρεσείων κλητεύθηκε νόμιμα και εμπρόθεσμα και δεν παραστάθηκε δια συνηγόρου ούτε εκπροσωπήθηκε από πληρεξούσιο δικηγόρο και β) δεν συντρέχει περίπτωση αυτεπάγγελτης εφαρμογής επιεικέστερου νόμου (514 εδ. γ' περ. β' νέου ΚΠΔ), πρέπει να απορριφθεί η αίτηση αναίρεσης και να επιβληθούν στον αναιρεσείοντα τα δικαστικά έξοδα της ποινικής διαδικασίας (άρθρο 578 παρ. 1 ΚΠΔ, όπως ίσχυε κατά το χρόνο της συζήτησης, πριν από την τροποποίησή του με το ν. 5090/2024), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 6.6.2023 αίτηση του Θ. Ξ. του Θ., κατοίκου ..., για αναίρεση της υπ' αριθ. 1828/2022 απόφασης του Τριμελούς Εφετείου Κακουργημάτων Αθηνών. Και Επιβάλλει στον αναιρεσείοντα τα έξοδα της ποινικής διαδικασίας εκ διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 18 Ιουνίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 11 Ιουλίου 2024.

LEGAL REFERENCES
Articles Referenced: άρθρου 512 παρ. 1 εδ. γ' του ΚΠΔ, άρθρα 155, άρθρου 166, άρθρο 515 παρ. 1, άρθρου 514 εδ. α' του ΚΠΔ, άρθρο 166, άρθρο 578 παρ. 1 του ΚΠΔ, άρθρο 155 παρ. 2 του ΚΠΔ, άρθρων 155 παρ. 3 εδ. β', άρθρο 578 παρ. 1, άρθρου 512, άρθρο 515, άρθρου 514, άρθρο 578, άρθρο 155, άρθρων 155
Article Codes: ΠΚ|ΚΠΔ
Law References: nan
Total Articles Cited: 11

DATES MENTIONED: 6-6-2023|19-3-2024|19-9-2023|20-9-2023|28-6-2023|5-12-2023|19-03-2024|18-06-2024|11-07-2024

SOURCE: https://areiospagos.gr/nomologia/apofaseis_DISPLAY.asp?cd=6MC1G4ZSFTG2T8MIQZ8CKJG7K61A59&apof=934_2024&info=ΠΟΙΝΙΚΕΣ -  ΣΤ